Publication: Magyar Közlöny
Issue: MK-2000-133 (Year: 2000, Number: 133)
Era: 1990-2004
Section: szóló 233/1996. (XII. 26.) Korm. rendelet és ennek végrehajtásáról intézkedő, többször módosított 4/1997. (II. 21.) NM rendelet.
Paragraph Index: 906

f) Vízfürdős vizsgálat Vízbe merítéses eljárásnál a víz hőmérsékletének és a bemerítés időtartamának olyannak kell lennie, hogy — az aeroszol csomagolás tartalma elérje az egyenletes 50 ˚C hőmérsékletet, vagy — a belső nyomás a palackban elérje azt az értéket, amely a tartalom 50 ˚C egyenletes hőmérsékletén jelentkezik. Minden olyan aeroszol csomagolást, amelyen maradandó és látható alakváltozás vagy tömítetlenség jelentkezik, selejtnek kell minősíteni. Amennyiben a tartalom hőre érzékeny, vagy a palack olyan műanyagból készül, amely a fent leírt feltételek mellett meglágyulna, úgy a vizsgálatot 20—30 ˚C hőmérsékleten, ezen felül minden 2000 darab közül egy darabon a fenti módszerrel kell végrehajtani. Biztonsági követelmények

Source: https://magyarkozlony.hu/hivatalos-lapok/38f7c078af9081f050d7956a54ed66f91e5cae7b/dokumentumok/af867356a1e9d2d87824220d89a0b11d42c27bef/letoltes